CELEX: 62014CN0235
Language: da
Date: 2014-05-13 00:00:00
Title: Sag C-235/14: Anmodning om præjudiciel afgørelse indgivet af Audiencia Provincial de Barcelona (Spanien) den 13. maj 2014 — Safe Interenvíos, S.A.mod Liberbank, S.A. m.fl.

21.7.2014   
            
            
               DA
            
            
               Den Europæiske Unions Tidende
            
            
               C 235/9
            
         Anmodning om præjudiciel afgørelse indgivet af Audiencia Provincial de Barcelona (Spanien) den 13. maj 2014 — Safe Interenvíos, S.A.mod Liberbank, S.A. m.fl.
   (Sag C-235/14)
   2014/C 235/13
   Processprog: spansk
   
      Den forelæggende ret
   
   Audiencia Provincial de Barcelona
   
      Parter i hovedsagen
   
   
      Sagsøger: Safe Interenvios, S.A.
   
      Sagsøgte: Liberbank, S.A., Banco de Sabadell, S.A. og Banco Bilbao Vizcaya Argentaria, S.A.
   
      Præjudicielt/Præjudicielle spørgsmål
   
   
               1)
            
            
               Vedrørende fortolkningen af artikel 11, stk. 1, i direktiv 2005/60/EF (1):
               
                           a.
                        
                        
                           Sammenholdes denne bestemmelse med direktivets artikel 7, har fællesskabslovgiver da haft til hensigt at fastsætte en reel undtagelse fra den ordning, hvorefter pengeinstitutterne har mulighed for at gennemføre kundelegitimationsprocedurer i de tilfælde, hvor kunden er et betalingsinstitut, som allerede er omfattet af sin egen tilsynsordning, eller udgør bestemmelsen blot en bemyndigelse til at indrømme en undtagelse?
                        
                     
                           b.
                        
                        
                           Sammenholdes denne bestemmelse med direktivets artikel 5, kan den nationale lovgiver da gennemføre den i direktivet fastsatte undtagelse på andre vilkår end de i bestemmelsen fastsatte?
                        
                     
                           c.
                        
                        
                           Finder den i artikel 11, stk. 1, fastsatte undtagelse ligeledes anvendelse i forbindelse med de skærpede kundelegitimationskrav på samme vilkår, som er gældende for kundelegitimationsprocedurer?
                        
                     
         
               2)
            
            
               Subsidiært, for det tilfælde, at de ovenstående spørgsmål besvares bekræftende med hensyn til muligheden for, at pengeinstitutterne kan indføre kundelegitimationsprocedurer og skærpede kundelegitimationskrav over for betalingsinstitutterne:
               
                           a.
                        
                        
                           i hvor vidt omfang har pengeinstitutterne mulighed for at føre tilsyn med betalingsinstituttets drift? Kan pengeinstitutterne i medfør af bestemmelserne i direktiv 2005/60/EF anses for bemyndigede til at føre tilsyn med de kundelegitimationsprocedurer og -foranstaltninger, som betalingsinstitutterne indfører, eller er denne beføjelse udelukkende forbeholdt de i direktiv 2007/64/EF omhandlede offentlige institutioner (2), som i dette tilfælde er Banco de España?
                        
                     
                           b.
                        
                        
                           forudsætter pengeinstitutternes anvendelse af denne beføjelse til at indføre foranstaltninger, at betalingsinstituttets handlinger udgør en særlig begrundelse, eller kan denne beføjelse udøves generelt i forbindelse med betalingsinstitutters udøvelse af risikobetonede aktiviteter, herunder pengeoverførsler til udlandet?
                        
                     
                           c.
                        
                        
                           Såfremt spørgsmålet om, hvorvidt pengeinstitutternes anvendelse af legitimationsprocedurer over for betalingsinstitutterne forudsætter en konkret begrundelse, besvares bekræftende:
                           
                                       i.
                                    
                                    
                                       hvilken adfærd skal pengeinstitutterne da være opmærksomme på, inden de indfører kundelegitimationsprocedurer?
                                    
                                 
                                       ii.
                                    
                                    
                                       kan pengeinstitutter i disse tilfælde da anses for at have beføjelse til at foretage en bedømmelse af de kundelegitimationsprocedurer, som betalingsinstitutterne anvender i deres procedurer?
                                    
                                 
                                       iii.
                                    
                                    
                                       forudsætter udøvelsen af denne beføjelse da, at pengeinstituttet har kunnet spore en adfærd i betalingsinstittets drift, som giver anledning til mistanke om deltagelse i samarbejde om hvidvaskning af penge eller finansiering af terrorisme?
                                    
                                 
                     
         
               3)
            
            
               For så vidt som det konkluderes, at pengeinstitutterne har beføjelse til at indføre skærpede legitimationskrav over for betalingsinstitutterne:
               
                           a.
                        
                        
                           er det da acceptabelt, at disse krav kan omfatte et krav om, at betalingsinstitutterne skal udlevere identitetsoplysninger for alle de kunder, hvorfra de overførte midler hidrører, samt identiteten på modtagerne heraf?
                        
                     
                           b.
                        
                        
                           er det da i overensstemmelse med Europa-Parlamentet og Rådets direktiv 95/46/EF (3) af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger, at betalingsinstitutterne skal udlevere oplysninger om sine kunder til de pengeinstitutter, som de er tvunget til at samarbejde med, og som de samtidig konkurrerer med på markedet?
                        
                     
         
      (1)  Europa-Parlamentets og Rådets direktiv 2005/60/EF af 26.10.2005 om forebyggende foranstaltninger mod anvendelse af det finansielle system til hvidvaskning af penge og finansiering af terrorisme (EUT L 309, s. 15).
   
      (2)  Europa-Parlamentets og Rådets direktiv 2007/64/EF af 13.11.2007 om betalingstjenester i det indre marked og om ændring af direktiv 97/7/EF, 2002/65/EF, 2005/60/EF og 2006/48/EF og om ophævelse af direktiv 97/5/EF (EUT L 319, s. 1).
   
      (3)  (EFT L 281, s. 31).